b'\n_START_ARTICLE_\nDen livstrettes samtale med sin ba-\xc3\xa5nd\n_START_PARAGRAPH_\nDen livstrettes samtale med sin ba-\xc3\xa5nd er en religi\xc3\xb8s tekst fra oldtidens Egypt, fra Mellomriket-perioden (ca 1986-1633 f.Kr.) _NEWLINE_Teksten tilh\xc3\xb8rer visdomsl\xc3\xa6re-sjangeren (sebayt) og skildrer en dialog mellom en mann og hans ba \xe2\x80\x93 sjelen. Mannen mener at sjelen har sviktet ham, eller truer med \xc3\xa5 forlate ham eller f\xc3\xb8re ham raskere mot d\xc3\xb8den. Mannen mener videre at livet er tungt \xc3\xa5 b\xc3\xa6re, men sjelen svarer ham, og gir ham livsmotet tilbake._NEWLINE_Det er bare funnet et eksemplar av teksten, og den er ikke komplett. Teksten er skrevet med hieratisk skrift, en forenklet kursivvariant av hieroglyfer; den er publisert p\xc3\xa5 norsk i Den egyptiske d\xc3\xb8deboken, og tekster om livets vei, 2001.'